জর্জ ওয়াশিংটন
জর্জ ওয়াশিংটন (ফেব্রুয়ারি ২২, ১৭৩২ – ডিসেম্বর ১৪, ১৭৯৯) মার্কিন যুক্তরাষ্ট্রের প্রথম রাষ্ট্রপতি। তিনি আমেরিকার স্বাধীনতা যুদ্ধ-এ কন্টিনেন্টাল আর্মির সর্বাধিনায়কের দায়িত্ব পালন করেন। তাকে মার্কিন যুক্তরাষ্ট্র গঠনের প্রধান বলে উল্লেখ করা হয় এবং তিনি তার জীবদ্দশায় এবং এখনও মার্কিন যুক্তরাষ্ট্রের "জাতির জনক" হিসেবে পরিচিত।
মিশেল ওবামা
মিশেল লভান রবিনসন ওবামা (জন্ম: জানুয়ারি ১৭, ১৯৬৪) হলেন একজন আমেরিকান আইনজীবি ও লেখক, যিনি ২০০৯ থেকে ২০১৭ সাল পর্যন্ত মার্কিন যুক্তরাষ্ট্রের ফার্স্ট লেডি ছিলেন। তিনি যুক্তরাষ্ট্রের ৪৪তম ও সাবেক প্রেসিডেন্ট বারাক ওবামার সহধর্মিণী এবং যুক্তরাষ্ট্রের প্রথম আফ্রিকান-আমেরিকান ফার্স্ট লেডি। ইলিনয় অঙ্গরাজ্যের অন্তর্ভুক্ত শিকাগোর উত্তরাংশে বেড়ে ওঠা মিশেল ওবামা প্রিন্সটন বিশ্ববিদ্যালয় ও হার্ভার্ড ল স্কুল থেকে গ্রাজুয়েশন সম্পন্ন করেন। কর্মজীবনের শুরুতে তিনি সিলডি অস্টিন নামক একটি আইন সংস্থায় কর্মরত ছিলেন যেখানে প্রথমবার বারাক ওবামার সাথে তাঁর পরিচয় ঘটে। পরবর্তীকালে তিনি শিকাগো বিশ্ববিদ্যালয়ের অ‍্যাসোসিয়েট ডীন অব স্টুডেন্ট সার্ভিস এবং শিকাগো মেডিকেল বিশ্ববিদ্যালয়ের ভাইস প্রেসিডেন্ট ফর কমিউনিটি অ‍্যান্ড এক্সটার্নাল অ্যাফেয়ার্স পদেও কর্মরত ছিলেন। ১৯৯২ সালে বারাক ওবামা ও মিশেল ওবামা বিবাহ বন্ধনে আবদ্ধ হন এবং এই দম্পতির দুই সন্তান আছে।